หุ้นเด้งหลังธปท.ไม่มีมาตรการคุมบาท
ดัชนี้หุ้นดีดตัวเพิ่มขึ้นหลังธปท.ระบุยังไม่มีมาตรการควบคุมค่าเงินบาทเพิ่มเติม
15 ก.ย. 2553

ดัชนี้หุ้นดีดตัวเพิ่มขึ้นหลังธปท.ระบุยังไม่มีมาตรการควบคุมค่าเงินบาทเพิ่มเติม
ตลาดหุ้นไทยเด้งขึ้นมายืนที่ 920.03 จุด ลดลง 1.36 จุด หรือ 0.15% มูลค่าการซื้อขาย 31,948.46 ล้านบาท ณ 15.30 น. หลังจากมีข่าวออกมาว่าผู้ว่าการธนาคารแห่งประเทศระบุว่าจะไม่มีมาตรการใดๆ ออกมาควบคุมค่าเงินบาท ส่งผลให้หุ้นที่ลงต่ำสุดของวันที่ 902.46 จุด มีทิศทางที่ดีขึ้น จากเปิดตลาดดัชนีปรับตัวลดลงต่อเนื่อง
อย่างไรก็ตามตลาดหุ้นยังรอศาลปกครองกลางไต่สวนคำร้องของ กสท.ที่ขอให้ศาลฯคุ้มครองชั่วคราวไม่ให้มีการประมูลใบอนุญาต 3G
ด้านนางธาริษา วัฒนเกส ผู้ว่าการธนาคารแห่งประเทศไทย (ธปท.)  กล่าวถึงกระแสข่าวลือที่ธปท.จะออกมาตรการควบคุมการไหลเข้าของค่าเงินบาทขณะนี้ ว่า ในแง่นโยบายการดูแลค่าเงินบาทจากการหารือกับที่ประชุมคณะกรรมการนโยบายการเงิน (กนง.) เมื่อวันศุกร์ที่ผ่านมา  พบว่ายังไม่มีการเปลี่ยนแปลงเชิงนโยบาย และไม่ได้มีการวางเป้าหมายการเคลื่อนไหวของค่าเงินบาทว่าจะอยู่ในระดับใด ทั้งนี้จะอยู่บนพื้นฐานที่ไม่ให้ค่าเงินบาทมีความผันผวนเกินไป